Bayram kunidagi “norozi” ayollar, Toshkentda gul ko‘targan niqobdagi yigit, siyosatdan ustun odamiylik. 8-mart suratlari

8-mart, yakshanba kuni dunyoning turli burchaklarida olingan eng qiziqarli suratlar jamlanmasini taqdim etamiz. Xalqaro xotin-qizlar kuni bayrami nishonlangan bu kunda dunyoning turli shaharlarida ayollarga nisbatan zo‘ravonlikka qarshi marshlar bo‘lib o‘tdi.

 Xitoyning Futszyan provinsiyasidagi karantin markaziga aylantirilgan mehmonxona vayronalari ostidan yosh bola qutqarib olindi. Hodisa oqibatida kamida 4 kishi halok bo‘lgan.

 Santyagoda Xalqaro xotin-qizlar kunida marshga chiqqan chililiklar. Ayollar tengsizlik, zo‘ravonliklarga qarshi namoyish o‘tkazdi.
 Turli davlatlarda yashovchi ayollar — suratlarda

 Donbassda 2014-yilda qulagan Malayziyaning “Boing” samolyoti qurbonlarining qarindoshlari Gaagadagi Rossiya elchixonasining oldida norozilik aksiyasi o‘tkazdi. Ular har bir qurbon uchun bittadan bo‘sh stol joylashtirib chiqdi. Plakatdagi yozuv: “Odamiylik siyosatdan muhim”. 9-martda Niderlandiyada aviahalokat bo‘yicha sud boshlanadi. MH17 reysi halokati oqibatida 298 kishi halok bo‘lgan, ularning 196 nafari niderlandiyaliklar edi.

 Toshkentda Xalqaro xotin-qizlar kunida gul sotib olgan, himoya niqobidagi yigit.
 Fotoreportaj: Toshkentda 8-mart — har qadamda guldasta va sovg‘a ko‘targanlar

 Odatda turistlarga to‘la bo‘lgan Venetsiyadagi bo‘sh suv avtobusi. Italiyada koronavirus oqibatida halok bo‘lganlar 200 nafardan oshib ketdi.
 Italiyaning Pyemont viloyati hokimi koronavirus yuqtirib oldi

 Bishkekda Xotin-qizlar kunida ayollarga nisbatan zo‘ravonlikka qarshi ayollar marshga chiqdi. Dastlab ularga niqobdagi bir necha erkak hujum qildi. Militsiya kelganda hujumchilar qochib ketdi, ammo militsiya ayollarga hujum qilganlarni emas, balki aksiyada ishtirok etayotgan ayollarning o‘zini qo‘lga oldi. 70 ga yaqin ayol qo‘lga olingan.

 Keyptaundagi eng qadimiy velopoygalardan birida bellashayotgan sportchilar. 35 mingdan ortiq sportchi 109 km masofani birinchi bo‘lib bosib o‘tish uchun musobaqalashadi.

 Jakartadagi masjid koronavirusga qarshi dezinfeksiya qilinmoqda. Indoneziyada hozirgacha koronavirusga chalinish bilan bog‘liq 6 ta holat qayd etildi.
 Tramp va Pens qatnashgan konferensiya ishtirokchisidan koronavirus topildi

 Xalqaro xotin-qizlar kunida Istanbulda marshga chiqqan ayolning qo‘lidagi yozuv: “O‘lishni istamayman, raqs tushishni xohlayman”.

 Istanbul politsiyasi xalqaro xotin-qizlar kunida marshga chiqqan ayollarning Istiqlol ko‘chasiga kirishiga to‘sqinlik qilmoqda.

 Myanmaning Yangon shahrida hinduiylarning Holi bayramini nishonlayotgan odamlar.

 Vatikandagi Avliyo Petr maydoni oldida Suriyadagi urushga qarshi norozilik aksiyasini o‘tkazayotgan odamlar. Koronavirusdan himoyalanish bo‘yicha ko‘rsatmalarga muvofiq ular bir-biridan ma’lum bir uzoqlikdagi masofada turibdi.

 Karachida xotin-qizlar kunida marshga chiqqan pokistonlik ayollar.

 Buenos-Ayresda “Boka Xuniors” futbol klubi muxlislari Argentina chempionatidagi g‘alabani nishonlamoqda.

 Qohirada xorijga ketishi kerak bo‘lgan odamlar koronavirusga qarshi tekshiruvdan o‘tish uchun Misr sog‘liqni saqlash vazirligiga qarashli laboratoriya oldida navbat poylamoqda.
 Misrda kruiz laynerining 45 yo‘lovchisida koronavirus aniqlandi

 Melburnda ayollar o‘rtasida kriket bo‘yicha JCh finalida Hindiston mag‘lub etilganidan so‘ng chempionlikni muxlislar bilan nishonlayotgan avstraliyalik sportchi.

 Limada Xalqaro xotin-qizlar kuni munosabati bilan uyushtirilgan marshda peruliklar zo‘ravonlik haqidagi “Rapist In Your Path” qo‘shig‘ini ijro etmoqda.

 Niqob taqqan erkak Rimdagi Kolizey oldidan o‘tmoqda.
 Ilon Mask koronavirus atrofidagi vahimani ahmoqlik deb atadi

 Soxta pasport bilan Paragvayga kirgan sobiq futbolchi Ronaldinyo va uning akasi Roberto de Assis Asunsyondagi sudga kelmoqda. Sud ularni garov evaziga qo‘yib yuborish masalasini hal qilishi kerak.

 Seuldagi Jogyes ibodatxonasida 30-aprel kuni nishonlanadigan Buddaning tug‘ilgan kuni uchun chiroqlar o‘rnatayotgan niqob taqqan erkak.
Avvalgi kunlarning fotogalereyalari: